CELEX: 32000R1365
Language: bg
Date: 2000-06-19 00:00:00
Title: Регламент (ЕО) № 1365/2000 на Съвета от 19 юни 2000 година за изменение на Регламент (ЕИО) № 2759/75 относно общата организация на пазара на свинско месо

Важна правна забележка

|

32000R1365

Официален вестник n° L 156 , 29/06/2000 стр. 0005 - 0006 специално чешко издание глава 3 том 29 стр. 207  - 208 специално испанско издание глава 3 том 29 стр. 207  - 208 специално унгарско издание глава 3 том 29 стр. 207  - 208 специално литвийско издание глава 3 том 29 стр. 207  - 208 LV.ES глава 3 том 29 стр. 207  - 208 MT.ES глава 3 том 29 стр. 207  - 208 PL.ES глава 3 том 29 стр. 207  - 208 SK.ES глава 3 том 29 стр. 207  - 208 специално словенско издание глава 3 том 29 стр. 207  - 208

		20000619Регламент (ЕО) № 1365/2000 на Съветаот 19 юни 2000 годиназа изменение на Регламент (ЕИО) № 2759/75 относно общата организация на пазара на свинско месоСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 37 от него,като взе предвид предложението на Комисията [1],като взе предвид становището на Европейския парламент [2],като взе предвид становището на Икономическия и социален комитет [3],като има предвид, че:(1) Член 4 от Регламент (ЕИО) № 2759/75 [4] предвижда ежегодно да се определя една базисна цена за определен вид представяне на месото от домашни свине. Съгласно възприетия подход за реформиране на общата организация на пазарите във връзка с План 2000 и за да се даде възможност на производителите да съставят по-дългосрочни производствени програми, базисната цена следва да се определи без ограничения във времето, без това да засегне евентуални промени, които могат да се наложат в бъдеще.(2) Базисната цена следва да се определи на такова равнище, което да съдейства за осигуряване стабилност на пазарните цени, без да води до формиране на структурни излишъци в Общността.(3) Базисната цена следва да се фиксира за стандартно качество, определено в Регламент (ЕИО) № 3220/84 на Съвета от 13 ноември 1984 г. относно определяне на скалата на Общността за класификация на кланични трупове на свине [5].(4) Следва да се приемат необходимите мерки за изпълнението на Регламент (ЕИО) № 2759/75 в съответствие с Решение 1999/468/ЕО на Съвета от 28 юни 1999 г. за уреждане на процедурата за упражняване на изпълнителните правомощия, предоставени на Комисията [6],ПРИЕ НАСТОЯЩИЯ РЕГЛАМЕНТ:Член 1Регламент (ЕИО) № 2759/75 се изменя, както следва:1. Член 4, параграф 1 се заменя със следния текст:"1. Базисната цена на месото от домашни свине, представяно във вид на цели кланични трупове или половинки кланични трупове, наричани по-долу "кланични трупове на свине", от стандартно качество, се определя в размер на 1509,39 EUR/тон, считано от 1 юли 2000 г.Стандартното качество се определя в зависимост от теглото и съдържанието на постно крехко месо в кланичните трупове на свине, определени в съответствие с член 2, параграфи 2 и 3 от Регламент (ЕИО) № 3220/84 по следния начин:- кланични трупове с тегло от 60 до по-малко от 120 килограма: клас Е,- кланични трупове с тегло от 120 до 180 килограма: клас R."2. Член 4, параграф 4 се заличава.3. Член 23 се заличава.4. Член 24 се заменя със следния текст:"Член 241. Комисията се подпомага от Управителен комитет по свинското месо, наричан по-долу "Комитета".2. Когато се прави позоваване на настоящия параграф, се прилагат членове 4 и 7 от Решение 1999/468/ЕО.Периодът, предвиден в член 4, параграф 3 от Решение 1999/468/ЕО, се определя на един месец.3. Комитетът приема свой процедурен правилник."Член 2Настоящият регламент влиза в сила на третия ден след публикуването му в Официален вестник на Европейските общности.Настоящият регламент е задължителен в своята цялост и се прилага пряко във всички държави-членки.Съставено в Люксембург на 19 юни 2000 година.За СъветаПредседателL. Capoulas Santos[1] ОВ С 86 Е, 24.3.2000 г., стр. 14.[2] Становище от 16 май 2000 г. (все още непубликувано в Официален вестник).[3] ОВ С 168, 16.6.2000 г., стр. 17.[4] ОВ L 282, 1.11.1975 г., стр. 1. Регламент, последно изменен с Регламент (ЕО) № 3290/94 (ОВ L 349, 31.12.1994 г., стр. 105).[5] ОВ L 301, 20.11.1984 г., стр. 1. Регламент, последно изменен с Регламент (ЕО) № 3513/93 (ОВ L 320, 22.12.1993 г., стр. 5).[6] ОВ L 184, 17.7.1999 г., стр. 23.--------------------------------------------------